Gedagte vir die dag:  Die gulde geleentheidArgieffoto (Foto: Chris Hilbert/Pixabay) Jy sal ’n stem hoor sê: “Hier is die regte pad. Draai om en loop hierlangs.” (Jesaja 30:21) Benjamin Franklin, die bekende staatsman, diplomaat en uitvinder van die VSA, was ook ’n praktiese man. Hy het eenkeer gesê: “Om suksesvol te wees, moet jy net so gou geleenthede aangryp as wat jy gevolgtrekkings maak.” Hy sou met Winston Churchill se siening oor geleenthede saamgestem het: “’n Pessimis sien die probleme in elke geleentheid; ’n optimis sien die geleentheid in elke probleem.” God het onbeperkte geleenthede vir die een wat na Hom toe kom en die perfekte plek soek om Hom te dien, hetsy op tuisfront of in die buiteland – die lys is eindeloos. Here God, help ons om raak te sien wanneer u geleenthede oor ons pad kom en dat ons vooraf reeds voorbereid sal wees om die posisie in te neem en die werk te doen. Amen